- Salmu
- <
- 16
- >

16
Haksolok tanba Nai Maromak nia diak
Salmu*Lian Ebreu dehan, “Miktam”. Liafuan nee nia signifikadu la klaru. David nian.
1 Maromak, kuidadu hau ba,
tanba hau hamahon aan iha Ita Boot.
2 NAI Maromak, hau hatete ba Ita Boot dehan, “Ita Boot mak hau nia Nai;
buat diak hotu-hotu nebee hau iha mai husi Ita Boot.”
3 Maromak nia povu santu iha rai nee furak teb-tebes;
hau kontenti liu ho sira.
4 Ema nebee halai ba maromak sel-seluk sei susar ba beibeik.
Hau sei la foo oferta raan nian ba maromak sira nee;
hau nia ibun sei la temi sira nia naran.
5 NAI Maromak, hau nia riku-soin mak Ita Boot;
Ita Boot foo bensaun mai hau;
hau nia destinu iha Ita Boot nia liman laran.
6 Fatin nebee Ita Boot foo mai hau furak;
riku-soin nebee Ita Boot foo mai hau kapaas teb-tebes.
7 Hau sei hahii NAI Maromak, tanba Nia hatudu dalan mai hau;
iha oras kalan mos hau nia konsiensia hanorin hau.
8 Hau nia matan sempre hateke ba NAI;
Nia iha hela hau nia sorin, nunee la iha buat ida mak bele halo hau nakdoko.
9 Nee mak hau nia laran haksolok, hau nia fuan kontenti;
hau nia isin mos hakmatek hela.
10 ✡Apostolu sira nia Istoria 13:35Tanba Ita Boot sei la husik hau iha ema mate sira nia fatin;
ema ida nebee moris loos, Ita Boot la husik nia isin dodok iha rate laran.
11 ✡Apostolu sira nia Istoria 2:25-28Ita Boot hatudu ona dalan moris mai hau;
Ita Boot sei halo hau nia laran haksolok teb-tebes iha Ita Boot nia oin;
hau kontenti tinan ba tinan iha Ita Boot nia liman loos.

- Salmu
- <
- 16
- >

*^ Lian Ebreu dehan, “Miktam”. Liafuan nee nia signifikadu la klaru.

✡16:10 Apostolu sira nia Istoria 13:35

✡16:11 Apostolu sira nia Istoria 2:25-28

© 2021 Biblia ba Ema Hotu