- Salmu
- <
- 2
- >

2
Liurai nebee Nai Maromak hili
1 ✡Apostolu sira nia Istoria 4:25,26Nusaa mak nasaun jentiu sira kombina malu?
Povu sira tau lia ba malu atu manaan saida?
2 Liurai sira iha mundu hamriik hamutuk;
nai ulun sira nee futu lia
kontra NAI Maromak
no kontra liurai nebee mak Nia foti tiha ona.
Ema sira nee dehan,
3 “Mai ita halo ita nia aan livre husi Maromak ho liurai nebee Nia hili nee;
mai ita harahun tiha korenti nebee mak futu metin ita.”
4 Nai Maromak hamnasa fali sira;
Nia tuur iha lalehan hodi goza sira.
5 Depois Nia hasee sira ho hirus;
Nia hatauk sira ho laran nakali dehan,
6 “Hau hatuur tiha ona Hau nia liurai
iha Siaun, Hau nia foho santu.”
7 ✡Apostolu sira nia Istoria 13:33; Ebreu 1:5,5:5Liurai dehan, “Hau sei foo sai buat nebee NAI Maromak deklara tiha ona mai hau.
Nia deklara nunee:
‘O nee Hau nia oan.
Agora ba oin, Hau o nia Aman.
8 Husu mai Hau mak Hau sei foo nasaun hotu-hotu ba o;
husi rai ulun too rai ikun sei sai o nia riku-soin.
9 ✡Apokalipse 2:26,27,12:5, 19:15O sei baku tohar sira ho rota besi;
o sei halo rahun sira hanesan ema baku rahun sanan rai.’ ”
10 Nee duni liurai sira, sai matenek ba;
nai ulun mundu nian, aprende di-diak ba.
11-12 Serbi NAI Maromak ho hamtauk,
hakruuk ba Nia*Liafuan “hakruuk ba Nia” ho lian Ebreu la klaru. ho nakdedar.
Se lae Nia hirus, halo imi mate derepenti iha dalan,
tanba Nia laran nakali lalais.
Ema hotu nebee hamahon aan iha Nia, sira hetan ksolok.

- Salmu
- <
- 2
- >

✡2:1 Apostolu sira nia Istoria 4:25,26

✡2:7 Apostolu sira nia Istoria 13:33; Ebreu 1:5,5:5

✡2:9 Apokalipse 2:26,27,12:5, 19:15

*2:11-12 Liafuan “hakruuk ba Nia” ho lian Ebreu la klaru.

© 2021 Biblia ba Ema Hotu