- Salmu
- <
- 114
- >

114
Nai Maromak lori sai Nia povu husi rai Ejitu
1 ✡Ézodu (Keluaran) 12:51Uluk povu Israel sai husi rai Ejitu;
Jacó nia jerasaun sai husi rai nebee koalia lian estranjeiru.
2 Iha tempu nebaa rai Judá sai Maromak nia fatin santu;
ema Israel sai povu nebee Nia ukun.
3 ✡Ézodu (Keluaran) 14:21; Josué 3:16Tasi haree, halai sees tiha;
mota Jordaun hakiduk fali ba kotuk.
4 Foho boot sira haksoit hanesan bibi aman;
foho kiik sira haksoit hanesan bibi oan.
5 Tasi, tansaa mak o halai sees tiha?
Mota Jordaun, tansaa mak o hakiduk fali ba kotuk?
6 Foho boot sira, tansaa mak imi haksoit hanesan bibi aman?
Foho kiik sira, tansaa mak imi haksoit hanesan bibi oan?
7 Mundu tomak, tauk ho nakdedar iha Nai Maromak nia oin ba;
hamtauk iha Jacó nia Maromak nia oin.
8 ✡Ézodu (Keluaran) 17:1-7; Númerus (Bilangan) 20:2-13Nia halo fatuk lolon boot sai fali bee lihun;
fatuk nebee toos sai tiha bee matan.

- Salmu
- <
- 114
- >

✡114:1 Ézodu (Keluaran) 12:51

✡114:3 Ézodu (Keluaran) 14:21; Josué 3:16

✡114:8 Ézodu (Keluaran) 17:1-7; Númerus (Bilangan) 20:2-13

© 2021 Biblia ba Ema Hotu